DESCRIPTIO GLOBI INTELLECTUALIS. 29 



ritur, utrum apogaeum humilioris planetae perigaeum 

 superioris non secet, ejusque fines subintret. Restat 

 ultima quaestio de collocatione partium systematis, 

 hoc est, utrum sint plura et diversa centra in syste- 

 mate, et plures tanquam choreae, cum praesertim non 

 solum terra primi mobilis, sol (ex sententia Tocho- 

 nis) secundi mobilis, verum etiam Jupiter minorum 

 et nuperorum illorum errorum ex Galilaeo centrum 

 constituatur. Atque hae sunt quaestiones illae quin- 

 que, quae de systemate ipso proponendae videntur, 

 an sit videlicet systema ? et quod sit centrum ejus ? 

 et quanta profunditas ? et qualis nexus ejus ? et quis 

 ordo in collocatione partium ? 



De extimis vero cceli, et coelo aliquo empyreo, 

 theses aut quasstiones non conficimus. Neque enim 

 istarum rerum est historia, aut exstat phenomenon 

 ullum. Itaque quae de iis sciri possunt, ea per con- 

 secutionem tantum, ac nullatenus per inductionem 

 sciri possunt. Erit igitur talis inquisitionis et tern- 

 pus congruum, et ratio et motus quidam. De 

 ccelis vero et spatiis immateriatis, religioni cmnino 

 standum et permittendum. Quae enim a Platonicis, 

 et nuper a Patritio (ut diviniores scilicet habeantur 

 in philosophia) dicuntur, non sine superstitione ma- 

 nifesta, et jactantia, et quasi mente turbata, denique 

 ausu nimio, fructu nullo, similia Valentini iconibus 

 et somniis ; ea nos pro rebus commentitiis et levibus 

 habemus. Nullo modo enim ferenda est Moriae 

 apotheosis, tanquam Divi Claudii : quin pessimum 

 est, et plane pestis et tabes intellectus, si vanis ac- 

 cedat veneratio. 



